text: Pas på: Tyven kommer igen
  19 november 2010 kl. 08.54
  Dansk Autohjælp i Kværs har for anden gang fået tømt pengeskabet af en tyv.
  Pengeskabet blev stjålet natten til mandag. Det blevet senere fundet opbrudt på en mark ved Rinkenæs. Mellem 25.000 og 35.000 kroner var forsvundet.
  I april forsvandt 1,5 million kroner. Tyven havde fundet nøglen til pengeskabet i en skuffe i nærheden af pengeskabet.
  Vicepolitiinspektør Preben Westh siger til JydskeVestkysten, at det kan være den samme tyv, der er kommet igen.
  - I virkeligheden er det kun nøglen til forskel ved de to indbrud, siger han.
  Dansk Autohjælp har nu investeret i et overvågningssystem.
  